open-index/open-wikipedia-markdown huggingface dataset:
Jupiter (dubbelsinnig)

**Jupiter** kan na een van die volgende verwys:

* Jupiter (planeet), die vyfde en grootste planeet in ons Sonnestelsel.
* Jupiter (mitologie), 'n figuur uit die Romeinse mitologie.
* Jupiter, die 41ste simfonie van Wolfgang Amadeus Mozart.

## Sien ook 
* Jupiter se natuurlike satelliete
* Jupiter se ringe
* Jupiter-massa
* Jupiter-radius
* Warm Jupiter

## Eksterne skakels 
*
Loena-ruimteprogram

duimnael|150px|Loena 1
duimnael|150px|Loena 3
duimnael|150px|Loena 20
duimnael|150px|Loena-sendings na die maan

**Loena** is die naam van verskeie ruimtetuie wat die Sowjetunie tussen 1959 en 1976 na die maan gelanseer het. Hulle is soms ook **Loenik** genoem na aanleiding van die naam van die eerste Sowjet-satelliet, Spoetnik.

Vyftien was suksesvol en het talle eerstes in die ruimte behaal. Talle eksperimente is gedoen: die maan se chemiese samestelling, swaartekrag, temperatuur en bestraling is bestudeer. Altesaam 24 ruimtetuie het die naam Loena gekry, hoewel baie meer gelanseer is. Dié wat nie die ruimte gehaal het nie, is in dié tyd geheim gehou en het nie ’n Loena-nommer gekry nie. Dié wat in ’n wentelbaan om die aarde defek geraak het, het gewoonlik die naam Kosmos gekry. Die beraamde koste van die Loenaprogram was ongeveer $4.5 miljard.

## Prestasies 
* **Loena 1** het nie die maan getref soos beplan nie en het die eerste ruimtetuig geword wat in ’n heliosentriese wentelbaan om die son beland het.
* In 1959 het **Loena 2** suksesvol op die maan geland en die eerste mensgemaakte voorwerp op die maan geword.
* **Loena 3** het later in dié jaar om die maan gereis en die eerste foto's geneem van sy kant wat weg van die aarde wys.
* **Loena 9** was die eerste ruimtetuig wat ’n sagte landing op ’n ander planeet uitgevoer het (Februarie 1966). Dit het vyf swart-wit stereoskopiese panoramabeelde teruggestuur na die aarde. Dit was die eerste nabyskote van die maanoppervlak.
* Later in dié jaar het **Loena 10** die eerste kunsmatige satelliet van die maan geword.
* **Loena 17** en **Loena 21** het voertuie bevat wat op die maanoppervlak rondgery het (sien *Loenochod-ruimteprogram*).
* Nog ’n groot prestasie was **Loena 16**, **Loena 20** en **Loena 24** wat grondmonsters van die maan geneem en dit teruggebring het aarde toe (teen 1970).

## Nog ’n belangrike sending 
**Loena 15** sou ook grondmonsters van die maan terugbring – dit was op dieselfde tyd in die ruimte as die historiese Apollo 11-sending. Dit was waarskynlik ’n laaste poging om die kollig van die VSA te steel en sou grondmonsters teruggebring het voordat die Amerikaanse ruimtevaarders kon. Neil Armstrong en Buzz Aldrin was egter reeds op die maan toe die Loena 15 die maan nader en dit het teen ’n berg neergestort.

## Mislukte sendings 
Terwyl die program aan die gang was, het die Sowjetunie geen inligting bekend gemaak oor mislukte sendings nie. Westerse waarnemers het dus hulle eie name aan die sendings gegee, soos Loena E-1 No.1, die eerste mislukte sending van 1958 wat Nasa glo verband gehou het met *Luna 1958A*.

Nasa het ’n ruimtetuig geïdentifiseer wat hulle glo op 30 April 1966 gelanseer is en wat hulle Luna 1966A genoem het, Luna 1969B wat glo op 15 April 1969 gelanseer is en Luna 1970B op 19 Februarie 1970.

## Verwysings 
## Eksterne skakels 
* Planetêre departement van die Moskouse Universiteit
* Encyclopaedia Britannica, Luna Space Probe
* Sowjet-maanfoto's
* Die verkenning van die maan: Loena-sendings
Venus (dubbelsinnig)

**Venus** kan na een van die volgende verwys:

* 'n Romeinse godin, sien Venus (mitologie).
* 'n Planeet in ons sonnestelsel, sien Venus (planeet).
* 'n Nedersetting in die Suid-Afrikaanse provinsie Limpopo, sien Venus, Limpopo.

; Sien ook:
* Venus-tablet van Ammisaduqa
* Venus Williams
* Venus van Willendorf
Bellville

**Bellville** is 'n  voormalige stad in die Wes-Kaap (Suid-Afrika), maar is nou 'n residensiële voorstad van Kaapstad. Dit is sowat 19&nbsp;kilometer oos vanaf Kaapstad se middestad geleë. Die Universiteit van Wes-Kaapland, die hoofkantore van die Bybelgenootskap van Suid-Afrika en van Sanlam kan in die voorstad gevind word. Danksy die sentrale ligging, is dit ook naby die Kaapstad Internasionale Lughawe, 'n aantal gholfbane, die Kaapse wynroetes en verskeie winkelsentrums.

## Geskiedenis 
Bellville het oorspronklik as "Hardekraaltjie" bekend gestaan. Hardekraaltjie was die enigste harde grond waarop waens uitgespan kon word op hul tog deur die Kaapse Vlakte se sand. Die Hardekraaltjie-karavaanpark beslaan vandag hierdie terrein.

Toe die spoorlyn van Kaapstad na Wellington Hardekraaltjie bereik, is daar 'n halte gemaak, wat "Durban Road" genoem is (Durbanville was vroeër bekend was as "D'Urban"). Durbanville was toe al 'n gevestigde gemeenskap, terwyl dié latere Bellville toe net begin ontwikkel het. Afrikaanssprekendes het Durban Road geken as Twaalf Myl, genoem na die leiklip-mylpaal met sy Romeinse XII wat by die hoek van Voortrekker- en Durbanweg staan. Dit was presies twaalf myl of 19,3&nbsp;km van die Kaap. In 1861 is dit na die landmeter Charles Bell genoem. Bellville het in 1940 'n onafhanklike munisipaliteit geword en het in 1979 stadstatus verkry.

## Wapen 
duimnael|regs|Wapen van Bellville
Bellville se munisipale raad het in 1947 'n wapen aangeneem en dit later drie keer gewysig.

Die oorspronklike weergawe was: ''Gedwarsbalk van rooi en goud van twaalf stukke, 'n swart paal belaai met twee silwer klokkies;  oor alles heen 'n blou binneskild belaai met 'n goue koringgerf''.  Die helmteken was 'n swart adelaar met uitgespreide vleuels, en die wapenspreuk "Prendre sa belle".  In die tweede weergawe is die binneskild weggelaat en die koringgerf tussen die twee klokkies geplaas.

In die derde weergawe, soos deur Ivan Mitford-Barberton hersien, is die koringgerf met 'n derde klokkie vervang.  Dit is in 1959 by die Kaapse Provinsiale Administrasie geregistreer.  In die vierde en laaste weergawe, soos deur dr. Cornelis Pama hersien, is die klokkies met kerkklokke vervang. Hierdie weergawe is in 1980 by die Buro vir Heraldiek geregistreer.

## Sien ook 
* Bellville (kiesafdeling)
* Lys van dorpe in Suid-Afrika

## Verwysings 
## Eksterne Skakels 
* Universiteit van Wes-Kaapland
* Bellville-sakegids
Komnina

**Komnina** (Grieks: Κομνηνά) is 'n dorp in Wes-Masedonië, in Griekeland. Dit het 690 inwoners in 2011 gehad en lê tussen die streke Kozani, Florina en Pella. Dit is die setel van die munisipaliteit van Vermio.
Ponties

**Ponties** (Ποντιακά of Ρωμαίικα/Romeyika, Grieks: Ποντιακή διάλεκτος, Turks: Pontus lehçesi) is 'n Griekse taal, wat deel uitmaak van die Attiese groep van Griekse tale. Ponties is oorspronklik in die Griekse kolonies van die Swart See-gebied gepraat, die naam is afgelei van die streek Pontus (Noord-Turkye). Die huidige taal is deur Turks, Persies en ander Kaukasiese tale beïnvloed, en na meer as tweeduisend jaar se afsonderlike ontwikkeling het Ponties ver van die amptelike taal van Griekeland wegbeweeg.

Ponties is die taal van die Grieke uit die noordelike Klein-Asië (Anatolië). Die grootste Ponties-Griekse gemeenskappe is: meer as 1 miljoen in Griekeland, meer as 500&nbsp;000 in die Russiese Federasie en ander lande van die Gemeenskap van Onafhanklike State (GOS), waarvan 120&nbsp;000 in Oekraïne, 11&nbsp;000 in Oesbekistan, 2&nbsp;000 in Armenië, 25&nbsp;000 in Kazachstan, en meer as 4&nbsp;000 in Turkye (waarvan die meeste moslems is). Oorsese sprekers sluit 80&nbsp;000 in die Verenigde State, 20&nbsp;000 in Kanada en 56&nbsp;000 in Australië.
CAC 40

|}

Die **CAC 40** ('n afkorting van *Cotation Assistée en Continu*, "voortlopende lysting") is 'n Franse effektebeurs-indeks en die leidende indikator vir die effektebeurs Euronext in Parys. Die indeks verteenwoordig die veertig belangrikste aandele en is saamgestel uit maatskappye wat ten opsigte van hulle markkapitalisasie tot die eenhonderd grootstes in Frankryk behoort. Sy basisindeks van 1&nbsp;000 is op 31 Desember 1987 vasgestel. Vanaf 1 Desember 2003 mag die indeks (onder inagneming van die ekonomiese gewigte) vry beweeg.

'n Besondere kenmerk van die CAC 40 is dat, alhoewel hy uit Franse maatskappye saamgestel is, sowat 45 persent van die aandele
in buitelandse besit is. Die groot aandeel buitelandse beleggers is die resultaat van 'n lang reeks privatiserings, wat vanaf die tagtigerjare van die 20ste eeu in Frankryk plaasgevind het.

## Samestelling 
'n Lys van die maatskappye in die CAC 40 (soos gelys op 27 November 2022):
Golfleier

duimnael|regs|'n Versameling van standaard golfleier-komponente.
'n **Golfleier** is enige hol metaalsilinder wat gebruik word om elektromagnetiese golwe te lei. Die golfleiers wat mees algemeen gebruik word het ronde of reghoekige deursnitareas en word van koper of aluminium vervaardig.

Golfleiers kan egter enige deursnitareavorm hê. Die elektromagnetiese veldpatrone sal egter verskil vir verskillend gevormde golfleiers, aangesien die randvoorwaardes daardeur gewysig word.

Indien 'n golfleiersilinder afgesluit word aan albei kante en met elektromagnetiese energie gevoer word, word die energie deur die kante van die golfleier weerkaats. Hierdie tipe opstelling word 'n golfleierholte genoem. Indien die elektromagnetiese energie op so 'n manier weerkaats dat 'n staande golfpatroon in die holte vorm, word dit 'n resonante holte genoem.

Die veldpatrone in verskillende tipes leë en homogeen gevulde golfleiers is al goed nagevors en geklassifiseer in reghoekige, vierkantige, ronde sowel as elliptiese geometrieë.

## Bronnelys 
* T.V. Chow Ting Chan and H.C. Reader, "Understanding Microwave Heating Cavities", Artech House Inc., 2000.
Westbrooke

Tot 1995 het die woning van die president van Suid-Afrika in Kaapstad **Westbrooke** geheet. Die woning is op die Groote Schuur-landgoed geleë. Dit is in 1995 deur President Mandela hernoem tot Genadendal – die naam van 'n sendingdorpie in die Overbergstreek.

## Verwysings
Pythagoras se stelling

duimnael|200px|Pythagoras se Stelling: Die som van die oppervlak van die twee vierkante op die sye *a* en *b* is gelyk aan die vierkant op die skuinssy *c*.

**Pythagoras se Stelling** is 'n wiskundige stelling wat vernoem is na die Griekse wiskundige, Pythagoras. Volgens tradisie het Pythagoras die stelling ontdek en bewys, maar die stelling se resultaat was voor Pythagoras se ontdekking aan verskeie antieke bevolkings bekend, waaronder die Egiptenare en die Indiërs. 

Die stelling is as volg:

In enige reghoekige driehoek is die kwadraat van die lengte van die skuinssy gelyk aan die som van die kwadrate van die lengtes van die reghoekige sye.

Dit wil sê, gestel daar is 'n reghoekige driehoek met 'n skuinssy met 'n lengte van *c* en twee reghoekige sye met die lengtes *a* en *b*, dan kan die stelling in as die volgende vergelyking uitgedruk word: 

: a^2 + b^2 = c^2\, 

Of, om *c* op te los:

:  c = \sqrt{a^2 + b^2}. \,

Hierdie vergelyking bied 'n maklike manier om die onbekende lengte van 'n sy van 'n reghoekige driehoek uit te werk, mits die ander twee reeds bekend is.

## Bewys met gelykvormige driehoeke 
border|regs

:\frac{d}{a} = \frac{a}{c} \quad \Rightarrow \quad d = \frac{a^2}{c}\quad (1)

:\frac{e}{b} = \frac{b}{c} \quad \Rightarrow \quad e = \frac{b^2}{c}\quad (2)

Van die beeld  c = d + e \,\! . En deur die vervanging van vergelykings (1) en (2):
: c = \frac{a^2}{c} + \frac{b^2}{c} 

Vermenigvuldig vir c:
: c^2 = a^2 + b^2 \,\!.

## Multidimensionele meetkunde
Pythagoras se stelling kan uitgebrei word na multidimensionele meetkunde. As 'n driedimensionele voorbeeld, kyk na die diagram aan die regterkant. Volgens Pythagoras se stelling is die lengte van diagonale 'BD' deur: 

: \overline{BD}^{\,2} = \overline{BC}^{\,2} + \overline{CD}^{\,2} \ ,

gegee hierdie drie kante 'n regte driehoek vorm. Die horisontale diagonale *BD* en die vertikale rand *AB* vorm 'n tweede reghoekige driehoek met *AD* as sy diagonaal. Volgens Pythagoras se stelling is die lengte van diagonale *AD* deur: 

: \overline{AD}^{\,2} = \overline{AB}^{\,2} + \overline{BD}^{\,2} \ ,
gegee.

As dit as 'n enkele stap gedoen word, dan
: \overline{AD}^{\,2} = \overline{AB}^{\,2} + \overline{BC}^{\,2} + \overline{CD}^{\,2} \ .

Hierdie resultaat is die driedimensionele uitdrukking vir die grootte van 'n vektor **v** (die diagonale AD) in terme van sy ortogonale komponente {**v**k} ( die drie wedersydse loodregte kante):
:\|\mathbf{v}\|^2 = \sum_{k=1}^3 \|\mathbf{v}_k\|^2.

Hierdie proses kan uitgebrei word na arbitrêre aantal dimensies.

## Verwysings
Mengtaal

Die term **mengtaal** (Engels: *mixed language*) word dikwels gebruik om na pidgin- en kreooltale te verwys, aangesien hulle invloede van 'n aantal tale toon - daar is byvoorbeeld Afrikatale wat 'n gemengde woordeskat van inheemse, Engelse en Portugese oorsprong het.

Taalvermenging is egter nie beperk tot kreool- en pidgintale nie. Hierdie verskynsel tree gereeld op wanneer twee of meer tale langs mekaar gepraat word, soos byvoorbeeld ook in Suid-Afrika. 

Andrew Geddes Bain staan bekend as die skrywer van 'n toneelstuk - *Kaatje Kekkelbek, or: Life among the Hottentots* - wat op 5 November 1838 vir die eerste keer in Grahamstad opgevoer is en nie net sy spot dryf met die werk van Britse sendelinge (veral dié van dr. Philip) nie, maar ook die tweetaligheid in Suid-Afrika se Kaapkolonie deur 'n humoristiese oog sien:

Ook die huidige woordeskat van Engels weerspieël sy wisselvallige geskiedenis; die oorspronklik suiwer Angel-Saksiese taal bevat na die verowering deur die Franstalige Noormanne en die Grieks-Latynse neologismes van die klassisisme nou meer Romaanse as Germaanse woorde.

Met die afskaling van Afrikaans in die jare negentig en die opkoms van 'n mengtaal onder baie Afrikaanstaliges, wat dikwels *Afrish* of *Engfrikaans* genoem word, word 'n debat oor die moontlike bedreiging vir Afrikaans as 'n kultuurtaal in die Afrikaanstalige gemeenskap gehou.

Ook ander tale in die wêreld ondergaan die invloed van die oorheersende posisie wat Engels verwerf het, veral in die media. In Nederland word byvoorbeeld oor *Nederengels* gepraat.
Kreools

[duimnael|'n Padteken in [Guadeloupekreools wat lui *Ry stadig. Kinders speel hier*. Die letterlike vertaling is "Lig jou voet [van die versneller]. Daar is kinders wat hier speel".]]

**Kreools** ontstaan in 'n situasie waar die sprekers van verskillende tale 'n gemeenskaplike kommunikasiemiddel moet skep. Dikwels, maar nie noodwendig nie, berus die woordeskat van die nuwe kreools grotendeels op een van die oorspronklike tale. Nadat die proses van kreolisering afgesluit het, beskik die nuwe taal oor 'n grammatika en fonetiese stelsel wat van die oorsprongstale sterk verskil.

'n Aantal bekende soorte kreools het vanuit 'n pidgintaal begin ontwikkel, dit wil sê dat die sprekers van 'n bepaalde taalgemeenskap 'n basiese kommunikasiemiddel soos 'n pidgintaal volgens hulle behoeftes begin uitbou tot 'n volwaardige moedertaal. Dikwels is dit die kinders van pidginsprekers, wat volgens een taalwetenskaplike teorie oor 'n oorgeërfde universele grammatika beskik, wat hulle in staat stel om reëlmatige vorms in hul taal te vind of te skep, waardeur die grondslag vir 'n nuwe grammatikale stelsel gelê word. Tegelykertyd word die woordeskat uitgebrei om die noodsaaklike vakterme te skep, wat in die pidgintaal nog ontbreek het. As uitboutale kan die pidgins sodoende gemaklik tot standaardtale ontwikkel word.

Die meeste soorte kreools, wat in die tyd van die oorsese kolonisasie deur Europese lande ontstaan het, is gebaseer op 'n Portugese, Franse, Engelse of Nederlandse woordeskat.

Ander sodanige tale, waaronder soms ook Afrikaans gereken word, ontstaan in 'n situasie waarin die aantal sprekers van 'n gewone taal vinnig uitgebrei en oor 'n langer tydperk deur sprekers van vreemde tale oorheers word. Net soos Nederlands aan die Kaap word die uitgangstaal deur baie mense as 'n aanleerderstaal gebruik – en meesal net gebrekkig aangeleer. Hierdie besondere geval lei dikwels tot die standardisasie van onreëlmatige vorms en strukture, waarby oorbodige elemente begin verdwyn.

In die geval van Kaaphollands was die Nederlandse moedertaalsprekers 'n minderheid, terwyl die groot meerderheid koloniste van Duitse en Franse afkoms was en deur 'n groot aantal Oosterse slawe aangevul is. Besonderhede van die Nederlandse grammatika, wat deur die aanleerders as moeilik ervaar is, het geleidelik uit die taal verdwyn.

## Eksterne skakels
Cleveland (Engeland)

**Cleveland** is 'n streek in die noordooste van Engeland, met die monding van die Teesrivier as sy sentrum, wat in die tydperk tussen 1974 en 1996 'n nie-metropolitaanse graafskap met 'n oppervlakte van 583 vierkante kilometer en 'n bevolking van 567&nbsp;000 (1976) vorm.  

Die naam is etimologies afgelei van *cliff-land*, 'n verwysing na die bergagtige suidelike deel van die gebied. 

Die graafskap is saamgestel uit dele van die North Riding of Yorkshire en die graafskap County Durham en kom nie met die historiese gebied van Cleveland ooreen nie. In 1996 is die graafskap volledig ontbind, alhoewel die naam nog steeds gebruik word in onder meer *Cleveland Police*, en *Cleveland Fire Brigade*.

Cleveland speel in die 19de eeu 'n belangrike rol by die ontwikkeling van die ysternywerheid. Die myne van die Cleveland-berge lewer destyds die ystererts op, wat in die hoogoonde langs die Teesrivier verwerk is. Middlesbrough groei in hierdie tyd tot 'n belangrike nywerheidstad, en sy hawe en swaar nywerhee behoort nog steeds tot die belangrikste in die Verenigde Koninkryk.

In teenstelling met die Teesmonding is die grootste deel van die vlaktes boerderygebied.

## Stede en dorpe van Cleveland 
*Billingham
*Guisborough
*Hartlepool
*Middlesbrough
*Redcar
*Saltburn
*Stockton-on-Tees
*Thornaby
*Yarm
Maine (Frankryk)

duimnael|regs|250px|Die ligging van Maine in Frankryk

**Maine** is 'n historiese provinsie suid van Normandië (Noord-Frankryk), wat reeds in die Gallies-Romeinse tydperk as 'n afsonderlike streek bestaan het. Onder die Frankiese heerskappy vorm Maine 'n deel van Neustrië en word dit eers deur Karel die Grote by die Bretagne ingelyf. 

In die 9de eeu vorm die gebied 'n graafskap onder die heerskappy van 'n plaaslike gesin. Die oorheersing van Maine lei tydens die 11de eeu tot 'n politiese konflik tussen die hertoë van Normandië en die grawe van Anjou. Laasgenoemde annekseer Maine in die jaar 1101.

Danksy die sentrale ligging tussen Engeland, Normandië, Anjou en Akwitanië word Maine teen die tweede helfte van die 12de eeu een van die belangrikste gebiede van die Angevin-ryk. In 1203 verower koning Filips II van Frankryk die gebied en maak dit tot 'n deel van die kroondomein. 

Die wetgewende liggaam van die VSA-deelstaat Maine het in 2002 beslis dat die Amerikaanse deelstaat na dié provinsie vernoem is.

## Verwysings
Orléans

**Orléans** (Frans : /ɔʁleɑ̃/) is 'n stad in die noorde van Sentraal-Frankryk, sowat 130 kilometer suidwes van Parys, met 113&nbsp;257 inwoners (2008). Dit is die prefektuur (hoofstad) van die département Loiret en die région (streek) Centre.

Johanna van Arkel dra die bynaam "Jonkvrou van Orléans".

## Geskiedenis 
[duimnael|links|250px|Die katedraal van Orléans, wat in die tydperk tussen [1278 en 1329 opgerig is, is gewy aan die Heilige Kruis. Na sy verwoesting deur Hugenote in die 1560-erjare is dit deur die konings van die Bourbon-dinastie herstel]]
Orléans is tydens die Romeinse heerskappy in Gallië as die stad van die Aureliani, die destydse heersershuis, gestig. Die huidige Franse naam verwys etimologies nog steeds na hierdie dinastie. Attila probeer in 451 om die stad in te neem en te plunder, maar word in die laaste minuut deur 'n leër onder die gemeenskaplike bevel van die Wes-Goot Theodoridus en die Romeinse generaal Flavius Aëtius verdryf.

Die Frankiese koning Clovis I verower Orléans in die jaar 487 en lyf dit by die Frankiese Ryk in. Danksy die sentrale ligging groei dit tot een van die belangrikste Frankiese stede en dien as die hoofstad van die suidwestelike deelryk.

Die Karolingiese heersershuis bevorder Orléans in die 8ste en 9de eeu ook as 'n opvoedkundige sentrum, wat bekend staan vir sy eersterangse skole.

Die Engelse troepe dring Frankryk tydens hulle invalle die Honderdjarige Oorlog nie verder binne as tot by Orléans nie. Hulle beleër die stad in 1429, maar Johanna van Arkel slaag daarin om Orléans te ontset.

## Eksterne skakels 
* Amptelike webwerf van Orléans
Bronne van die Suid-Afrikaanse Reg

**Bronne van die Suid-Afrikaanse Reg** sluit in:

## Wetgewing 
*Grondwet van 1996
*Nasionale Wetgewing
*Provinsiale Wetgewing
*Plaaslike proklamasies en ordinansies
*Romeins-Hollandse reg (gewoontereg)
*Regspraak
Grondwet van Suid-Afrika

Die **Grondwet van Suid-Afrika** is die hoogste wet van Suid-Afrika. Dit is op 4 Desember 1996 as **Wet 108 van 1996** deur die Konstitusionele Hof van Suid-Afrika aanvaar.

Ingevolge die tussentydse grondwet, wet 200 van 1993, moes die grondwetlike vergadering 'n nuwe grondwet saamstel. Die Konstitusionele Hof van Suid-Afrika moes sertifiseer dat die nuwe grondwet voldoen aan die 34 grondwetlike beginsels waarop vooraf ooreengestem is volgens die onderhandelaars van die tussentydse grondwet. Die aanvanklike voorlegging aan die hof is nie goedgekeur nie – die grondwetlike vergadering moes die teks weer in oënskou neem en die hof se redes in ag neem.

Op 4 Desember 1996 het die hof die gewysigde weergawe goedgekeur en dit het die amptelike grondwet van Suid-Afrika geword by ondertekening deur president Nelson Mandela met effek vanaf 4 Februarie 1997. Dit is sedertdien al enkele kere gewysig.

## Inhoud 
Die grondwet bestaan uit 'n inleiding, veertien hoofstukke en sewe bylaes. Elke hoofstuk en bylaag fokus op 'n spesifieke onderwerp.

### Inleiding 
### Hoofstukke 
# Grondliggende bepalings
# Handves van regte
# Regering van samewerking
# Die parlement
# Die president en nasionale uitvoerende gesag
# Provinsies
# Plaaslike regering
# Howe en regspleging
# Staatsinstellings ter ondersteuning van grondwetlike demokrasie
# Openbare administrasie
# Veiligheidsdienste
# Tradisionele leiers
# Finansies
# Algemene bepalings

### Bylae 
# Nasionale vlag
# Ampsede en plegtige verklarings
# Verkiesingsprosedures
# Funksionele gebiede van konkurrente nasionale en provinsiale wetgewende bevoegdheid
# Funksionele gebiede van eksklusiewe provinsiale wetgewende bevoegdheid
# Oorgangsreëlings
# Wette herroep

## Grondwet in Afrikaans 
Om 'n volledige Afrikaanse weergawe van die grondwet te bekom, kan die webblad van die Grondwetlike hof geraadpleeg word. Daar moet egter daarop gelet word dat die Engelse weergawe deur die President van Suid-Afrika onderteken is en dus as die amptelike weergawe geag word.

## Verwysings 
## Eksterne skakels 
* Blad oor die grondwet by die Grondwetlike hof
Hans Christian Oersted

**Hans Christian Oersted** (14 Augustus 1777 - 9 Maart 1851) was 'n Deense fisikus, wat in 1820 ontdek het dat die naald van 'n kompas deflekteer wanneer dit naby 'n stroomdraende geleier gebring word. Dit was die eerste keer dat daar 'n verhouding tussen magnetisme en elektrisiteit gedemonstreer is.
[duimnael|[Hans Christian Ørsted, *Der Geist in der Natur*, 1854|center]]

## Sien ook 
* Elektromagnetika

## Verwysings 
* Robert L. Boylestad, "Introductory Circuit Analysis", 9de Uitgawe, Prentice-Hall Inc., 2000.
Ohm se wet

duimnael|regs|200px|'n Stroombaan wat V, I en R, die parameters van Ohm se wet, aandui.

**Ohm se wet** is 'n vergelyking wat die verhouding tussen elektriese stroomsterkte, spanning en weerstand in 'n elektriese stelsel weergee. Dit is geformuleer deur Georg Simon Ohm.

Ohm se wet stel dat die stroom deur 'n weerstand direk eweredig is aan die spanning wat oor 'n weerstand gekoppel word.

Die vergelyking is soos volg:

:::I = \frac{V}{R}

Waar
* I = stroomsterkte;
* R = weerstand; en
* V = spanningsverskil.

## Sien ook 
* Ohmmeter
* Resistor
Charles Coulomb

**Charles-Augustin de Coulomb** (14 Junie 1736 – 23 Augustus 1806), was 'n Franse wetenskaplike, uitvinder en militêre ingenieur.

Hy het by die ingenieurswese skool van Mezieres gestudeer. Hierdie was die eerste instansie van sy soort. Hy is bekend vir die formulasie van Coulomb se wet. Hierdie wet definieer die krag tussen twee elektriese ladings - een van die mees belangrike kragte wat in atoomreaksies 'n rol speel. Coulomb het breedvoerig navorsing gedoen oor wrywing in masjinerie en windmeulens sowel as die rekbaarheid van metaal en sy vesels.

## Sien ook 
* SI-eenhede vernoem na mense

## Bronnelys 
* Robert L. Boylestad, "Introductory Circuit Analysis," 9de Uitgawe, Prentice Hall Inc., bl. 32-33, 2000.
Deliktereg

'n **Delik** kan omskryf word as 'n onregmatige skuldige handeling van 'n persoon wat 'n ander persoon skade berokken.

**Deliktereg** (die Engelse term in Suid-Afrika is *delict* maar oral anders *tort*, woord afkomstig van 'n Franse woord wat “onreg, misdaad” beteken) vorm deel van die privaatreg en moet onderskei word van die strafreg. Deliktereg word soms gesien as die privaatregtelike element van strafreg.

Kousaliteit is 'n vereiste vir deliktuele aanspreeklikheid en die eiser moet op 'n oorwig van waarskynlikheid bewys dat daar 'n feitelike verband getrek kan word tussen sy gelede skade en die verweerder se optrede. Die Suid-Afrikaanse deliktereg, soos die meeste ander regstelsels,volg 'n tweeledige benadering ten opsigte van kousaliteit: ten eerstens moet 'n feitelike kousale verband tussen die eiser se skade en die verweerder se optrede vasgelê word; en tweedens, aangesien die feitelike gevolge van 'n verweerder se optrede ad infinitum kan strek en daar 'n onbeperkte aantal feitelike oorsake bestaan wat op 'n eiser se skade kan inwerk, moet die potensiële probleem van grenslose aanspreeklikheid aangespreek word. Howe moet verseker dat die eiser se skade nie “te ver verwyderd” van die verweerder se optrede was nie. Daarom word verder gevra of daar 'n genoegsaam noue verband tussen die gelede skade en die optrede is dat die skade die verweerder toegereken kan word.13 Daar word soms na hierdie tweede deel van die kousaliteitsondersoek verwys as “juridiese kousaliteit” of “remoteness of damage”. Beleidsoorwegings word in hierdie verband aangewend om billike, regverdige en redelike grense vir aanspreeklikheidsoplegging vas te stel.
Stare decisis

***Stare decisis*** of te wel die **presedente leer**, verwys na die hiërargie van die howe en 'n beslissing van 'n hof met 'n hoër rang is bindend op alle howe met 'n laer rang.
Regsgeleerde

duimnael|
'n **Regsgeleerde** is iemand wat in die regte gestudeer het. Beroepe sluit in: prokureur, advokaat, landdros, regter en akademici.
Regsubjek

'n **Regsubjek** word gedefinieer as die houer van subjektiewe regte ten opsigte van regsobjekte. Elkeen is ook draers van regte en verpligtinge. Regsubjekte word ingedeel in natuurlike persone (mense) en regspersone soos Maatskappye en Beslote Korporasies en Trusts.
'n Regspersoon ontleen sy status aan 'n Wet of doelgeskrewe grondwet of stigtingsakte, terwyl 'n natuurlike persoon sy status deur geboorte verwerf. Die regstatus van 'n natuurlike persoon word gerig deur burgerskap.
Wetzlar

**Wetzlar** is 'n stad in die deelstaat Hesse, Duitsland met sowat 51&nbsp;200 inwoners. Die stad maak deel uit van die Groter Metropolitaanse Gebied van Rhein-Main en lê sowat sestig kilometer van Frankfurt am Main af. Die stad is die hoofkwartier van maatskappye soos Buderus, Minox en Leica.

## Besienswaardighede 
Die *Altstadt* (ou stadskern) met sy oorspronklik sowat 350 vakwerkhuise is ingevolge die bomaanvalle van die Tweede Wêreldoorlog grotendeels vernietig.

## Susterstede 
* 25px|Engeland Colchester, Engeland
* 25px|Frankryk Avignon, Frankryk
* 25px|Italië Siena, Italië 
* 25px|Tsjeggië Písek, Tsjeggië 
* 25px|Thuringen Ilmenau, Duitsland 
* 25px|Oostenryk Schladming, Oostenryk
* 25px|Berlyn Berlyn-Neukölln, Duitsland 
* 25px|Namibië Windhoek, Namibië 

## Verwysings
Administratiefreg

**Administratiefreg** dek 'n baie wye veld en is soms moeilik omskryfbaar. Dit behels gewoonlik die optrede van die uitvoerende gesag van 'n staat.
Dit is al die reëls wat aan regsubjekte die bevoegdheid verleen om op te tree. Dit skryf verder ook die prosedures voor hoe opgetree moet word en verseker dat derglike optredes binne perke is.
Gemenereg

duimnael|400px|Regstelsels van die wêreld. Gemenereg in rooi.

**Gemenereg** is die ongeskrewe reg of te wel reg wat nie in Wetgewing vervat is nie. 'n Voorbeeld van gemenereg is die 'erfgooiersskap', die Gooise Erfgooiers het almaal tesaam die gemenereg gekry om onder andere vee op die wei te skaar.

## Verwysings
Gewoontereg

duimnael|400px|Regstelsels van die wêreld. Gewoontereg in geel.

**Gewoontereg** is die ongeskrewe reëls wat 'n gemeenskap van geslag tot geslag oorlewer en wat deur die gemeenskap as bindend beskou word.

Vir Gewoonte om regserkening te geniet moet dit aan die volgende vereistes voldoen, dit moet redelik wees, lank bestaan, algemeen erken word en duidelik wees.

## Verwysings
Leonides

Die **Leonides** vorm ’n meteoorreën, of meteoorstroom, wat jaarliks tussen 14 en 21 November gesien kan word. Die naam verwys na die skynbare oorsprong in die sterrebeeld Leeu; tog is dit in werklikheid afkomstig van Komeet Tempel-Tuttle, wat op sy wentelbaan om die Son ’n groot aantal brokstukke (meteoroïede) agterlaat. Sodra die Aarde die baan van die komeet kruis, kom dit ook in aanraking met meteoroïdewolke. ’n Aantal brokstukke brand in die Aarde se atmosfeer uit en word as meteore (verskietende sterre) waargeneem. Die meteoorreën bereik elke jaar in November sy hoogtepunt – die presiese datum verskil van jaar tot jaar.

’n Buitengewone skouspel vind elke 33 jaar plaas. Wanneer die Aarde die wentelbaan van Komeet Tempel-Tuttle kruis kort nadat hy deur die binneste gedeelte van ons Sonnestelsel getrek het, styg die aantal sigbare Leonide-meteore duidelik. Hierdie groot meteoorstorm, met duisende meteore per uur, kon in 1966 oor Amerika gesien word. Die eerste rekord van die Leonides was in 902&nbsp;n.C.

## Beskrywing
thumb|260px|links|Uitbeeldings uit die 19de eeu van die Leonides.
Die Leonides is ’n vinnig bewegende stroom wat die Aarde se wentelbaan teen 72&nbsp;km/s tref. Groter Leonides het ’n deursnee van sowat 10&nbsp;mm en ’n massa van ’n halwe gram, en hulle kan helder ligstrepe met ’n skynbare magnitude van tot  veroorsaak. ’n Jaarlikse Leonidereën kan 12 of 13&nbsp;ton deeltjies oor die hele planeet agterlaat.

Die meteoroïdes wat deur die komeet agtergelaat word, word in strepe georganiseer volgens hulle wentelbane. Hulle word deur verskillende planete versteur, veral Jupiter, en in ’n mindere mate deur stralingsdruk van die Son. Deeltjies in ou strepe is taamlik ver uitmekaar en veroorsaak ’n paar meteore per minuut. Jonger strepe is baie digter en veroorsaak elke 33 jaar ’n meteoorstorm, met meer as 1&nbsp;000 meteore per uur.

Die Leonides bereik elke jaar omstreeks 18 November ’n hoogtepunt, maar meteore kan verskeie dae daarvoor en daarna gesien word.

## Meteoorreëns
## Verwysings
## Eksterne skakels 
* Die Leonide-meteoorreën in *Lochner se sterrekunde* 
*
Naamval

**Naamvalle** dui op die vorme wat 'n selfstandige naamwoord kan aanneem om 'n funksie binne 'n sin te verrig.

Naamvalle het ontstaan deur die samesmelting van 'n woordstam met meestal 'n verbindingsklinker en 'n agtervoegsel. Daar was verskillende stelsels van uitgange (verbuigings of deklinasies) afhanklik van die stam en sy verbindingsklinker en die geslag en die getal van die woord. Indo-Europees het manlik, vroulik en onsydig as geslagte en enkelvoud, tweevoud en meervoud als getalle. Die vroulike geslag is egter 'n wat later ontwikkeling. Die oudste Indo-Europese tale wat ons ken, soos Hetities het net lewend – nie-lewend onderskei.

Die uitgange is nie net aan die selfstandige naamwoorde gelas nie maar ook aan telwoorde, voornaamwoorde en byvoeglike naamwoorde.

Die Indo-Europese taal het agt naamvalle geken. Die tale wat afstam van Indo-Europees het begin om hulle naamvalle te verloor; party tale is egter meer konserwatief as ander. Afrikaans het byvoorbeeld die stelsel amper heeltemal verloor, maar Tsjeggies het nog sewe naamvalle.

Die konserwatiefste takke van Indo-Europees is die Slawiese en veral die Baltiese tale. Latyn het ses naamvalle gehad, maar in die Romaanse tale het net Roemeens nog twee of drie vorme. In die Indo-Iranse groep het Sanskrit nog die volle agt gehad, maar die huidige Hindi het net twee vorme, of drie as mens die vokatief bytel. Germaans het nog vier naamvalle behou: nominatief, genitief, datief en akkusatief. In Yslands en Duits is hierdie vier naamvalle nog bewaar (hoewel gesproke Duits van die genitief nouliks gebruik maak).

In ander taalfamilies bestaan ook woordvorme wat analogie naamvalle genoem word. Voorbeelde is die Fins-Oegriese tale en die Drawidiese. Fins het byvoorbeeld 19 'naamvalle' of liewer 19 agtervoegsels. Tamil het byvoorbeeld 'n 'ablatief' met 'n uitgang -ilirunta. Ook Semitiese tale het 'n soort naamvalstelsel gehad.
Ptolemaida

**Ptolemaida** (Grieks: Πτολεμαΐδα) is 'n stad met 45&nbsp;450 inwoners in die regio van Wes-Macedonië, Griekeland. Die stad is 'n van die belangrikste industriële sentra van Griekeland en het sy naam van Ptolemeos Lagos, die eerste generaal van Alexander die Grote. Op verskillende plekke in die stad word grafte uit die Hellenistise tyd aangetref.
Markov-proses

In waarskynlikheidsleer is 'n **Markovproses** 'n stogastiese proses wat soos volg gekarakteriseer word: Die toestand c_k op tydstip k is een van 'n eindige aantal in die reeks \{1,\ldots,M\}. Onder die aanname dat die proses slegs van tyd 0 tot tyd N loop en dat die aanvangs- en eindtoestande bekend is, word die toestandopeenvolging dan voorgestel deur 'n eindige vektor C=(c_0,...,c_N). 

Laat P(c_k | c_0,c_1 ,...,c_{(k-1)}) die waarskynlikheid (kans dat dit sal gebeur) van die toestand *c**k* op tyd *k*  bepaal deur alle toestande tot tyd *k*&nbsp;&minus;&nbsp;1 aandui. Veronderstel 'n proses sodanig dat c_k slegs van die vorige toestand c_{k-1} afhang en onafhanklik is van alle vorige toestande. Die proses sou bekend staan as 'n eerste-orde Markovproses. Dit beteken dat die waarskynlikheid om in 'n toestand *c**k* te verkeer op tyd *k*, gegee alle toestande tot tyd *k*&nbsp;&minus;&nbsp;1 slegs van die vorige toestand afhang, d.w.s. *c**k*&minus;1 op tyd *k*&nbsp;&minus;&nbsp;1:

:P(c_k|c_0,c_1,\ldots,c_{k-1})=P(c_k|c_{k-1}).\,

Vir 'n *n*de-orde Markovproses,

:P(c_k|c_0,c_1,\ldots,c_{k-1})=P(c_k|c_{k-n},\ldots,c_{k-1}).\,

In die algemeen, vir die Viterbi-algoritme, word aangeneem dat die onderliggende proses 'n Markovproses is met die volgende eienskappe:

* **eindige-toestand**, dit beteken die getal *M* is eindig.
 
* **diskrete-tyd**, dit beteken dat oorgang van een toestand na 'n volgende dieselfde tydeenheid neem. 
 
* **waargeneem in geheuelose ruis**, dit beteken dat die opeenvolging van waarnemings waarskynlikheidsgewys slegs afhang van die vorige opeenvolging oorgange.

## Kyk ook 
* Markovketting
* Verborge Markovmodel

## Verwysings 
* P-E E. Bergner, *Dynamics of Markovian Particles; A kinetics of macroscopic particles in open heterogeneous systems * , (2005)
Suid-Afrikaanse Radioliga

Die **Suid-Afrikaanse Radioliga** (**SARL**) is in 1925 gestig met 'n tydelike hoofkwartier in Johannesburg.  Lede was oor die hele land versprei.  Die Liga is gevorm omdat 'n behoefte bestaan het om 'n oorkoepelende radio-organisasie te hê met min-of-meer dieselfde fokus en doel as die American Radio Relay League (ARRL) . Tot op daardie stadium het daar 'n aantal radio-klubs of -organisasies bestaan en hulle lede het aktief deelgeneem aan die opbou van die SARL.

Van die aktiwiteite waaraan die liga meedoen is:

# verskaf 'n forum vir amateurs om amateurradiosake op te bespreek
# verteenwoordig radio-amateurs op die nasionale politieke verhoog
# organiseer kompetisies
# onderhou 'n roepseinboek
# publiseer 'n tydskrif (Radio ZS) vir lede
# help om QSL-kaarte te versprei
# saai gereeld nuusbulletins uit

## Eksterne skakels 
* Suid-Afrikaanse Radioliga
* American Radio Relay League
Oranjerivierkolonie

Die **Oranjerivierkolonie** (Engels: *Orange River Colony*) was 'n Britse kolonie wat geskep is met die anneksasie van die Oranje-Vrystaat in 1900, na die Boere-oorlog.

[duimnael|links|Die hervatting van burgerlike administrasie, [Bloemfontein, 23 Junie 1902.]]
Lord Roberts het die Union Jack op 28 Mei 1900 oor Bloemfontein gehys, en anneksasie het amptelik van krag geword op 6 Oktober. Sir Alfred Milner is aangestel as goewerneur op 4 Januarie 1901, met Hamilton John Goold-Adams as luitenant-goewerneur.

Teen 1904 het die gevoel vir een of ander vorm van selfregering sterk begin raak en is die Orangia Unie party gevorm om die ideë te bevorder. In die daaropvolgende jaar tree Milner af en word Lord Selborne die nuwe goewerneur. Die kolonie verkry selfregering in 1907, en op 27 November word Abraham Fischer van die Oranje Unie die eerste Eerste Minister. In 1910 sluit dit by die Unie van Suid-Afrika aan as die "Oranje-Vrystaat Provinsie". Die provinsie bly voortbestaan na 1994 as die Vrystaat.

## Posseëls 
Onmiddellik na anneksasie het die Britte die republiek se seëls met "V.R.I." (*Victoria Regina Imperatrix*) oorgestempel. Daar was geringe variasies, sommige baie seldsaam en vandag uiters gesog. Seëls van die Kaapkolonie is ook oorgestempel, met "ORANGE RIVER COLONY" (10 Augustus, voor die kolonie amptelik bestaan het), en eers in 1903 het die Oranjerivierkolonie sy eie seëls gekry. Hierdie seëls het 'n portret van Koning Edward VII, saam met klein prentjies van 'n springbok en 'n wildebees. Dit is gebruik tot uniewording in 1910 en is vandag algemeen beskikbaar en goedkoop.

## Goewerneurs 
[duimnael|links|upright|Sir [Hamilton John Goold-Adams, goewerneur van 1907 tot '10.]]

## Demografie 
### Rasverdeling 
Bevolkingsgetalle volgens die 1904-sensus:

## Verwysings
328

Die **jaar 328** was 'n skrikkeljaar wat volgens die Gregoriaanse kalender op 'n Sondag begin het. Dit was die 28ste jaar van die 4de eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
* 9 Mei – Athanasius word verkies as biskop van Alexandrië.

## Geboortes 
* Flavius Iulius Valens, keiser van die oostelike Romeinse Ryk († 378).

## Sterftes 
* 17 April - Alexander van Alexandrië, biskop van Alexandrië.
Virus (dubbelsinnig)

**Virus** kan na een van die volgende verwys:

* Biologiese virus, 'n mikroskopiese parasiet wat selle in biologiese organismes besmet.
* Rekenaarvirus, 'n toepassing wat skadelik vir rekenaars is.
* Voormalige handelsmerk vir motorkarre in Frankryk.
* Verskeie rolprente het al die titel *Virus* gehad (1980, 1995 en 1999).
Himnusz

[duimnael|*Himnusz*, opgevoer deur die [Amerikaanse Vloot se musiekgroep]]
duimnael|Die oorspronklike manuskrip met Ferenc Erkel se handtekening

**Himnusz** (Hongaars: [ˈhɪmnʊs], ; letterlik: "himne" of "volkslied") of **Isten, áldd meg a magyart** (Hongaars: ; "God, seën die Hongaar") is die volkslied van Hongarye. Dit is in gebruik sedert 1844 en 'n pleidooi aan God. Die teks is deur Ferenc Kölcsey saamgestel, terwyl die melodie deur Ferenc Erkel gekomponeer is.

## Woorde 
Isten, áldd meg a magyart

Jó kedvvel, bőséggel,

Nyújts feléje védő kart,

Ha küzd ellenséggel;

Bal sors akit régen tép,

Hozz rá víg esztendőt,

Megbűnhődte már e nép

A múltat s jövendőt!

Őseinket felhozád

Kárpát szent bércére,

Általad nyert szép hazát

Bendegúznak vére.

S merre zúgnak habjai

Tiszának, Dunának,

Árpád hős magzatjai

Felvirágozának.

Értünk Kunság mezein

Ért kalászt lengettél,

Tokaj szőlővesszein

Nektárt csepegtettél.

Zászlónk gyakran plántálád

Vad török sáncára,

S nyögte Mátyás bús hadát

Bécsnek büszke vára.

Hajh, de bűneink miatt

Gyúlt harag kebledben,

S elsújtád villámidat

Dörgő fellegedben,

Most rabló mongol nyilát

Zúgattad felettünk,

Majd töröktől rabigát

Vállainkra vettünk.

Hányszor zengett ajkain

Ozman vad népének

Vert hadunk csonthalmain

Győzedelmi ének!

Hányszor támadt tenfiad

Szép hazám, kebledre,

S lettél magzatod miatt

Magzatod hamvvedre!

Bújt az üldözött, s felé

Kard nyúlt barlangjában,

Szerte nézett s nem lelé

Honját e hazában,

Bércre hág és völgybe száll,

Bú s kétség mellette,

Vérözön lábainál,

S lángtenger fölette.

Vár állott, most kőhalom,

Kedv s öröm röpkedtek,

Halálhörgés, siralom

Zajlik már helyettek.

S ah, szabadság nem virul

A holtnak véréből,

Kínzó rabság könnye hull

Árvák hő szeméből!

Szánd meg Isten a magyart

Kit vészek hányának,

Nyújts feléje védő kart

Tengerén kínjának.

Bal sors akit régen tép,

Hozz rá víg esztendőt,

Megbűnhődte már e nép

A múltat s jövendőt!

## Eksterne skakels 
* Hongaarse volkslied (video ondertiteld in 33 tale)
* AU klanklêer
* MIDI-lêer
* Bladmusiek: http://www.mek.iif.hu/porta/szint/human/szepirod/magyar/kolcsey/anthem/html/1.gif http://www.mek.iif.hu/porta/szint/human/szepirod/magyar/kolcsey/anthem/html/2.gif http://www.mek.iif.hu/porta/szint/human/szepirod/magyar/kolcsey/anthem/html/3.gif http://www.mek.iif.hu/porta/szint/human/szepirod/magyar/kolcsey/anthem/html/4.gif
Akkusatief

Die **akkusatief** is een van die oorspronklike agt naamvalle van die Indo-Europese tale.

Die hooffunksie van díe naamval is om die voorwerp in die sin aan te dui. In Afrikaans is dit net nog sigbaar vir die persoonlike voornaamwoorde van die enkelvoud: *ek – my*, *jy – jou*, *hy – hom*, *sy – haar*.

:**Ek** sien die man.
:Die man sien **my**.

In ander gevalle word die verskil in Afrikaans deur die woordvolgorde aangedui: "Die vrou sien die man." ↔ "Die man sien die vrou." Tale wat die akkusatief formeel onderskei, soos Duits, kan die woordvolgorde omdraai: *Die Frau sieht den Mann.* = *Den Mann sieht die Frau.* Omdat "den Mann" akkusatief is, bly dit altyd die voorwerp, al is die woordvolgorde omgedraai.

## Eksterne skakels 
*
Utrecht (munisipaliteit)

: *Vir die artikel oor die Suid-Afrikaanse dorp, sien Utrecht (Boererepubliek).*

**Utrecht** (letterlik in Afrikaans: *Utregt*) is die hoofstad van die Nederlandse provinsie Utrecht met 'n bevolking van sowat 368&nbsp;000 in 2023 en 'n oppervlakte van 99 km². Utrecht lê sentraal in Nederland. Utrecht het ook 'n Eredivisie sokkerspan (FC Utrecht) en 'n universiteit (die Universiteit Utrecht).

In die tyd van die Romeinse Ryk was die stad as castellum Traiectum beken.

## Bekende boorlinge 
* Herman van Veen (1945), sanger, regisseur, skrywer en akteur
The War of the Worlds

duimnael|links|'n Buiteruimse driepoot – 'n illustrasie uit 'n 1906 Franse weergawe van H.G. Wells se *The War of the Worlds*.
***The War of the Worlds*** is 'n klassieke wetenskapfiksieverhaal geskryf deur H.G. Wells in 1898. Die verhaal beskryf die gebeurtenisse wanneer ruimtewesens van Mars die Aarde inval en probeer oorneem, en word vertel vanuit die oogpunt van die hoofkarakter, 'n Londense skrywer.

'n Groot aantal boeke, films, televisiereekse en strokiesverhale wat op elemente vanuit Wells se boek gebaseer is, het intussen die lig gesien: Die mees onlangse voorbeeld hiervan is 'n film deur Steven Spielberg met dieselfde titel as die boek. Die hoofrolle word vertolk deur Tom Cruise en Dakota Fanning.

## Sien ook 
* Le Monde se 100 boeke van die eeu

## Verwysings 
## Eksterne skakels
Springbok

: *Hierdie artikel handel oor die boksoort. Vir die dorp in die Noord-Kaap, sien Springbok, Noord-Kaap, en vir die nasionale rugbyspan, sien Springbokke.*

Die **springbok** (*Antidorcas marsupialis*) is 'n klein, bruin-en-wit wildsbok wat in die westelike dele van Suider-Afrika aangetref word.

Volwasse springbokke het 'n gemiddelde hoogte van 75&nbsp;cm. Springbokramme weeg 33–56&nbsp;kg, terwyl ooie 'n gewig van 25–40&nbsp;kg kan bereik. Die ram het horings wat tot 48&nbsp;cm lank kan wees. Springbokke bereik 'n spoed van 80–90&nbsp;km/h, terwyl hul naam op hul springvermoë dui: hulle kan 3,5&nbsp;m hoog en tot 15&nbsp;m ver spring.

Springbokke kom voor in die droë binnelandse gebiede van Suider-Afrika en was eens op 'n tyd volop hier. Weens die jag op hulle en die menslike besetting van hul woongebied is daar egter vandag aansienlik minder oor.

Die ooi is tussen 5,5 en 6 maande dragtig, waarna 'n enkele lammetjie gewoonlik in November gebore word. Springbokke het 'n moontlike lewensduur van tien jaar.

## Nasionale embleem 
[duimnael|links|Posseël van die [Unie van Suid-Afrika, 1923]]
Die springbok was vroeër die nasionale sportembleem van Suid-Afrika. Die tradisie het sy oorsprong in die 1906–1907-rugbytoetsreeks in Engeland. Ná die afskaffing van apartheid is die embleem ook afgeskaf omdat dit vir baie 'n simbool van onderdrukking is. Danksy die ingryping van Nelson Mandela is die embleem egter behou vir die Suid-Afrikaanse nasionale rugbyspan, terwyl die Suid-Afrikaanse nasionale krieketspan se bynaam in *Proteas* verander is en nou dié blom as sy embleem gebruik. Dit is die nasionale soogdier van Suid-Afrika.

In 1997 het die Suid-Afrikaanse Lugdiens weggedoen met die springbok as sy embleem; *springbok* is egter steeds dié lugredery se roepsein.

## Fotogalery 

Lêer:Springbok etosha.jpg|Springbok in die Nasionale Etoshawildtuin, Namibië
Lêer:Antidorcas marsupialis 2.jpg|Springbok in die Nasionale Etoshawildtuin, Namibië
Lêer:Antidorcas marsupialis (laying).jpg|Rustende springbokram in die Nasionale Etoshawildtuin, Namibië
Lêer:Antidorcas marsupialis 1.jpg|Springbokooi by Chudopwatergat, oostelike Etoshawildtuin, Namibië
Lêer:Etosha Springbock.jpg|Springbokke wei op 'n afgebrande veld, Nasionale Etoshawildtuin, Namibië
Lêer:Springbok (Antidorcas marsupialis) newborn still wet and teetering on its legs ... (40146333723).jpg|Pasgebore springboklam in the Kgalagadi

## Sien ook 
* Lys van Nasionale Simbole van Suid-Afrika
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings 
## Bronne 
*   Databasisinskrywing gee kort verdediging hoekom hierdie spesie nie bedreigd is nie.
*  *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .

## Eksterne skakels 
*
EP

250px|duimnael|regs|160px|'n "Extended-play" vinielplaat
Die afkorting **EP** staan vir die Engelse term "extended play" (Afrikaans: *verlengde speeltyd*). Tans word die term in die musiekbedryf gebruik vir enige opname/CD wat te lank is om 'n enkelspeelplaat ("single") genoem te word maar te kort is om 'n album genoem te word. Die term vind egter sy oorsprong by die ouer grammofoonplate. Die ou enkelspel grammafoonplate het teen 45 opm gedraai en die langspeelplate teen 33 ⅓ opm. Deur die ou enkelspelplate dan teen 33 ⅓ spoed te speel, was dit moontlik om die speeltyd te verleng vandaar die term. Die gebruiklike lengte van 'n EP is so tussen 4 tot 7 nommers.
Sacavém

**Sacavém** is 'n stad in Portugal.

Sacavém is deel van die concelho van Loures, en lê enkele kilometers noordoos van die hoofstad van Portugal, Lissabon. Sacavém het 'n oppervlakte van 3,81 km² en 'n bevolking van 17&nbsp;659 (2001). Die Bevolkingsdigtheid is 4&nbsp;317,6 per km².
InterCityExpress

duimnael|regs|250px|Huidige ICE-trein (tipe 3)
duimnael|regs|250px|Die huidige ICE-logo 
Die **InterCityExpress** (**ICE**, oorspronklik **InterCity Experimental** genoem) is die hoësnelheidstrein van die Duitse Spoorweë (*Deutsche Bahn*). 

In teenstelling met die Franse TGV of die Japannese Shinkansen-stelsel is die lokomotiewe, waens, snelspore en bedryf nie as 'n stelsel in geheel ontwerp nie, wat meebring dat die ICE sy maksimumsnelheid van 330 kilometer per uur tans slegs op bepaalde, nuut opgerigte dele van die spoorwegnet kan bereik.

duimnael|links|250px|ICE-trein tipe 1 (1989/1991)
Die ICE verbind die belangrikste Duitse stede met mekaar; sy internasionale bestemmings is Amsterdam, Brussel, Zürich, Basel, Luik, Interlaken, Chur, Innsbruck en Wene. 

Vanaf die jaar 2007 word 'n verbinding tussen Parys en Frankfurt am Main beplan, wat saam met die bestaande TGV-verbinding tussen Parys en Stuttgart deel uitmaak van die Europese hoësnelheidsverbinding *LGV Est européenne / POS* (Parys-Oos-Frankryk-Suid-Duitsland).

## ICE Sprinter 
Die *ICE Sprinters* is tans die vinnigste treinverbindings tussen die Duitse metropole. Hulle ry veral soggens en saans en is as 'n alternatief vir die vliegtuig gemik op sakereisigers en pendelaars. Die *Sprinters* verbind Frankfurt am Main met Berlyn, Hamburg en München, met 'n reistyd van drie uur en twintig minute. 

## Eksterne skakels 
* ICE-Fansite.de  (Die webtuiste vir ICE-geesdriftiges bied meer inligting en 'n geselshoekie)
* ICE-Fanpage.de ('n Ander webwerf met baie inligting oor die ICE)